มวลชนสับสน 9.15 น. ยังไร้เงา “ยิ่งลักษณ์” ฟังคำตัดสินคดีจำนำข้าว
มวลชนสับสน 9.15 น. ยังไร้เงา “ยิ่งลักษณ์” ฟังคำตัดสินคดีจำนำข้าว
25 ส.ค. 2560

ผู้สื่อข่าวรายงานว่า ในวันนี้ (25 ส.ค.60) เวลา 9.00 น. จะมีการตัดสินคดีจำนำข้าว น.ส.ยิ่งลักษณ์ ชินวัตร อดีตนายกรัฐมนตรี ล่าสุด 9.15 น. ยังไม่มีรายงานว่า น.ส.ยิ่งลักษณ์ เดินทางมาศาลฎีกาแผนกคดีอาญาของผู้ดำรงตำแหน่งทางการเมือง
อนึ่ง น.ส.ยิ่งลักษณ์ ตกเปนจำเลยคดีจำนำข้าวเป็นคดีหมายเลขดำที่ อม.22/2558 ที่อัยการสูงสุด เป็นโจทก์ ยื่นฟ้อง น.ส.ยิ่งลักษณ์ ในความผิดฐานละเว้นการปฏิบัติหน้าที่โดยมิชอบฯ และเป็นเจ้าหน้าที่ของรัฐปฏิบัติ หรือละเว้นการปฏิบัติอย่างใดในตำแหน่งหรือหน้าที่ หรือใช้อำนาจในตำแหน่งหรือหน้าที่โดยมิชอบฯ ตามประมวลกฎหมายอาญา มาตรา 157และความผิดตาม พ.ร.บ.ประกอบรัฐธรรมนูญว่าด้วยการป้องกันและปราบปรามการทุจริต พ.ศ.2542 กรณีละเลยไม่ดำเนินการระงับยับยั้งโครงการรับจำนำข้าว ซึ่งทำให้รัฐเสียหายกว่า 5 แสนล้านบาท
ขณะที่ศาลฎีกาฯ นัดน.ส.ยิ่งลักษณ์ ให้มาถึงศาลฯเพื่อฟังคำตัดสินคดีจำนำข้าว ในเวลา 9.00 น. และให้เวลาอ่านคำพิพากษาถึงช่วงบ่ายของวันนี้